Samadhi Spa har altid været en enormt dejlig oplevelse og min kæreste og jeg har været der mange gange før, netop af denne grund. Denne gang var det dog bare noget helt andet - og ikke godt :(Vi starter med at blive lukket ind af nogle andre gæster, hvor man førhen altid blev budt velkommen af en sød og nærværende medarbejder, hvor man så fik et lækkert glas ingefær te. Dette var dog ikke tilfældet denne gang. Så kommer vi så ind og sidder og venter 5-10 minutter på blot at blive taget imod og budt ud i omklædningen. Her fik vi af vide at de fraråder os at låse skabene fordi de så ikke kan få åbnet dem, så enten skal vi have alle vores ting liggende i skabene ulåst eller tage dem med rundt - ingen af delene er særligt afslappende som dette besøg skulle have været. Vi sætter os så ud og venter på at blive taget imod af vores massører, hvor vi kan sidde og kigge lige ind i vaskerummet med en maskine, der kører højlydt samtidig med at der er en blender der kører. IGEN ikke særlig afslappende. Vi bliver heldigvis hurtigt hentet af vores massører - en mand og en kvinde. Manden virker, allerede inden massagen, meget nervøs. Manden går så igang med at massere min kæreste og kvinden masserer mig. Jeg bliver spurgt om jeg har noget hun skal tage hensyn til og hvor hårdt hun skal trykke, men dette bliver min kæreste ikke spurgt om. Jeg kan høre massørens (manden) åndedræt, der er meget højlydt og jeg kan høre at han hvisker nogle ting til min kæreste, som jeg så senere får af vide er ''Just Relax'' mens han nærmest ligger hele sin kropsvægt ovenpå min kærestes ryg. Lyder ikke særlig ''Relaxing''.... Jeg skal dog sige at min massør (kvinden) var enormt sød og god og jeg nød min massage meget. Men min kæreste vælger at afbryde hans massage efter et kvarters tid, da han slet ikke nyder det. Min kæreste fortæller mig at hans massør sveder ned på ham og er mega ustruktureret i hans massage, for han skifter hele tiden mellem hvor han masserer henne. Hele situationen er bare rigtig akavet og øv, for nu ligger jeg og får massage helt alene, men vi kom jo herind for at få en helhedsoplevelse af dette wellness sammen. Da vi så skal videre i saunaen sidder vi derinde lidt og vil lige give saunaen lidt ekstra varme med den spand vand der står inde i saunaen. Spanden er desværre bare tom, så dette kan vi ikke.. Denne spand plejer altid at være helt fyldt så man kan give saunaen en masse varme. Derudover bliver vi tilbudt myntevand, der ikke smager af noget (nok fordi mynten har været i, i aaalt for lang tid) og noget billigt ingefærjuice. Dette vand og ingefærjuice plejer at være super lækkert og friskt, men dette var desværre også faldet i standard. Da vi så står ude i bruseområdet for at skrubbe os, bliver der råbt af os ''HEY VENNER, det der scrub foregår altså inde ved bruseren''. Dette står ikke anvist nogen steder + at dette scrub står udenfor bruseren. Dette synes vi var en meget underlig måde at råbe til sine kunder... Shampoo, balsam og bodyshampoo var før noget rigtig lækkert og duftede dejligt, men denne gang var det noget andet og det var slet ikke ligeså lækkert. Da jeg havde tørret mit hår, var mit hår helt fedtet - nok pga enten en billig shampoo eller balsam. Øv øv øv... Der følger egentlig også en smoothie og afslapning i loungen med i denne ''Detox for 2'' pakke, men den bliver vi ikke tilbudt. Vi får klædt om og har heldigvis ikke fået taget nogle af vores ting trods at vores ting skulle stå ulåst. Vi går derefter ud i receptionen, hvor vi fik af vide at manageren ville komme ned og snakke med os på grund af den dårlige oplevelse min kæreste havde med massøren, men dette sker ikke. Vi bliver derimod ''mødt'' af en receptionist, der sidder og snakker i privat telefon i 5-10 minutter, hvorefter hun så har tid til at få afsluttet os. Min kæreste får af vide at de kan tilbyde ham et gavekort til 1 massage KUN til ham og en sauna til 2. Dette er slet ikke tilstrækkeligt da vi har købt denne pakke for at få en helhedsoplevelse sammen som par og dette opfylder denne kompensation ikke. Meget skuffende! Min kæreste siger at de kan beholde deres gavekort og at vi må gå andre veje. Vi har i hvert fald slet ikke lyst til at besøge Samadhi Spa igen på baggrund af denne TOTALT RINGE oplevelse. Mega synd da Samadhi Spa altid har været et super lækkert sted og haft et rigtig godt koncept. Dette var slet ikke tilfældet i dag og vi er så skuffede over den behandling vi fik hele vejen igennem. Tak for nu Samadhi Spa!